Maa on valkoinen
Maa on valkoinen,
 lumi peittää sen.
 Kaikk’ on hangen alla,
 valta kuolemalla.

 Kuolon varjon maa.
 Sitä kostuttaa
 köyhälistön veri,
 jonka tuho peri.

 Synkkä sydänyö.
 Raaka verityö
 jatkuu yhä, turha
 köyhälistön murha.
 – – –

 Aamu lähenee,
 synkeys vähenee,
 pimeys jo haihtuu,
 päivänvaloon vaihtuu.

 Taivas ruskottaa.
 Kohta vallan saa
 köyhälistö Suomen.
 Kohta koittaa huomen.